**VELSIGNINGAR:**

**Velsigning frå Afrika**

1. Herren velsigne deg

og gi deg velsigningar frå villmarka igjen og igjen:

stille og ro,

friskt vatn,

vide horisontar,

open himmel

og stjerner som lyser på vegen din

i nattemørket.

2. Må jorda under deg

få føtene til å danse,

gjere armane sterke,

fylle øyra med musikk

og nasen med søte dufter.

3. Må himmelen over deg

fylle sjela med godhug,

gi auga lys,

så glede i hjartet

og leggje ein song i din munn.

Alle:

**Velsign oss, Gud Fader.**

**Velsign oss, Guds Son.**

**Velsign oss, Gud, du heilage Ande.**

**Amen.**

*Frå ”Em tua graca”, KV 2005. Ukjend forfattar. O: Estrid Hessellund, 2006*

**UTGANG OG SENDING:**

**Lat oss gå ut i Guds verd**

L: Lat oss gå ut i Guds verd

 med omsorg i handa,

 forsoning i hjartet

 og eit kjærleg sinnelag.

 Lat oss gå i fred.

Alle: **I Jesu Kristi namn.**

 **Amen.**

*Per Harling (i ”Ur djupen ropar vi”, Sveriges Kristna Råd, 2003).*

*O: Estrid Hessellund, 2007.*

**Utgangsbøn**

L:Lat oss be.

Guds heilage skaparande,

du som bevegar elvar og hav, reins det livgivande vatnet.

Guds heilage skaparande,

du som jagar gjennom mektige skogar, så det nye livsfrøet.

Guds heilage skaparande,

du som brenn i hjartet til ditt folk, lat livet atterfødast og fornyast.

Alle: **Guds Heilage Ande,**

**du som kom til dei første læresveinane med himmelvindar og med tunger av eld,**

**kom til oss i dag og fyll oss med din kjærleik og di kraft.**

L:Gå i tru og ver sanningsvitne for Gud.

Lat Guds godleik i skaparverket vere synleg i det minste og det ringaste.

Lat Kristi nærvær vere tydeleg teikna i andletet til nesten vår,

og lat Den heilage ande vise oss vegen til sann fred.

Alle: **Amen.**

*Frå ”Gloria Deo” (KEK 2003). O: Estrid Hessellund*

**Sjå også** [**Vandrehefte for Klimapilegrim**](Se%20ogs%C3%A5%20Vandrehefte%20for%20Klimapilegrim%20%28arrang%C3%B8r%29%20eksempelvis%20%C2%ABVi%20g%C3%A5r%20i%20Guds%20namn%C2%BB%2C) **eksempelvis «Velsigning for eit brennande hjarte». Sjå også liturgi for pilegrimsvandring i NOS 2013, til dømes s. 1324 «Ved heimreisa».**